พิกัด ริมถนนสาย 21 ร้านหาไม่ยาก ฝั่งขาขึ้นขับเลยป้าย อ.หล่มเก่า ประมาณ 2 กิโลเมตร ร้านอยู่ทางซ้ายเลี้ยวเข้าไปจอดรถด้านในได้เลย

ไหนๆ ก็ผ่านมาเยือนแถวนี้แล้ว จะไม่ลองขนมจีนเส้นสดก็จะเสียเที่ยว ขอตามรอยพี่อั๊พ Slam up เจ้าถิ่นซะหน่อย  แต่เกือบเลือกร้านไม่ถูกเหมือนกัน

เมนูที่สั่ง
-ลูกชิ้นหมู ราคาไม้ละ 10 บาท สั่งแล้วถึงทำให้ใหม่ๆ ย่างไฟอ่อนๆ รอกันไปยาวๆ ลูกชิ้นแป้งไม่เยอะ สุกกำลังดี ทานกับน้ำจิ้มสีเข้มไม่เผ็ดมาก
-เต้าหู้ปลา ราคาไม้ละ 5 บาท เหลือ 3 ไม้เลยได้มาหมด ที่นี่แปลกตาค่ะ เป็นแผ่นแบนๆ ยาวๆ ไม่เหม็นคาวหนึบๆ
-ขนมจีนชุดใหญ่ ราคา 120 บาท ถ้าจำไม่ผิดจะได้ 20 ก้อน จัดไป 2 ชุดสำหรับ 5 คน เส้นขนมจีนเหนียว นุ่ม ทำใหม่ๆ รอไม่นาน เสิร์ฟพร้อมน้ำยา 4 แบบใส่หม้อมาให้อุ่นๆ ไม่เย็นชืด มีน้ำยาป่า มีเนื้อปลา น้ำใสไม่ข้นมาก กลิ่นหอมดี รสเผ็ดๆ เค็มๆ, น้ำยาปลาช่อนแบบใส่กะทิ หอมมันกะทิ มีเนื้อปลา รสกลมกล่อม, น้ำพริก ข้นๆ มันๆ ถั่วลิสง รสออกหวาน แต่ไม่หวานจัดจนเลี่ยน, น้ำปลาร้าต้มสมุนไพร หม้อนี้สงสัยจนต้องถาม เห็นสีน้ำใสๆ ไม่มีกลิ่นปลาร้านะ รสนุ่มๆ แปลกดี เสิร์ฟจานผักบุ้ง มาทั้งก้าน ไม่เหนียว ไม่เหม็นเขียว กะหล่ำปลีลวก กำลังกรุบๆ และผักเคียง ถั่วงอก ใบแมงลัก ถั่วฝักยาว ผักกาดดอง ขอเติมได้ไม่อั้นทั้งผักและน้ำยา

ถ้าบนโต๊ะไม่มีช้อนส้อม ลุกไปบริการตัวเองได้เลยนะ น้ำเปล่า น้ำแข็งฟรี บริการตัวเองเช่นกัน

เสียดายแป้งจี่หมด อดสิครัช ????
ค่าเสียหายรวม 295 บาท/ 5 คน

#รีวิวที่ 1442
#มาเยือนถึงถิ่น #ไม่กินได้ไง
-----------------------------
ความชอบของแต่ละคนไม่เหมือนกัน รีวิวนี้จึงเป็นเพียงการแสดงความคิดเห็นส่วนบุคคล ในเมนูที่สั่ง ของวันที่ทาน ณ ร้านนี้เท่านั้น